โรงพยาบาลหลวงพ่อคูณ ปริสุทฺโธ

โรงพยาบาลหลวงพ่อคูณ ปริสุทฺโธ หรือชื่อเดิม โรงพยาบาลด่านขุนทด เป็นโรงพยาบาลหลักของอำเภอด่านขุนทด จังหวัดนครราชสีมา ให้บริการรักษาทั่วผู้ป่วยในและผู้ป่วยนอก

 ประวัติ 
อำเภอด่านขุนทดมีสถานีอนามัยชั้น 1 (สำนักงานสาธารณสุขอำเภอปัจจุบัน) เพื่อบริการด้านสาธารณสุขแก่ประชาชนในเขตอำเภอด่านขุนทดมานาน

พ.ศ. 2518 นพ.วีระศักดิ์ จงสู่วิวัฒน์ ได้เสนอตัวเข้ามาทำงานในสถานีอนามัยแห่งนี้ เมื่อมีแพทย์มาปฏิบัติงานสถานีอนามัยได้ยกระดับเป็นศูนย์การแพทย์และอนามัย ภายหลังเจ้าหน้าที่เพิ่มจำนวนมากขึ้นทางศูนย์การแพทย์ได้ขยายสำนักงานแบ่งออกเป็น ห้องคลอด ห้องผ่าตัด และแผนกผู้ป่วยใน  

พ.ศ. 2519 กระทรวงสาธารณสุขได้เห็นความสำคัญของสถานบริการจึงได้อนุมัติงบประมาณในการสร้างโรงพยาบาลขนาด 30 เตียง

เดือนกุมภาพันธ์ พ.ศ. 2522 ได้เปิดบริการ ในชื่อ โรงพยาบาลด่านขุนทด โดยยกระดับเป็นโรงพยาบาลชุมชน ขนาด 30 เตียง

พ.ศ. 2530 โดยพระเทพปริยัติสุธี (ท่านเจ้าคุณเสรี) อดีตเจ้าอาวาสวัดทองนพคุณ กรุงเทพฯ และหลวงพ่อคูณ ปริสุทฺโธ (วัดบ้านไร่) เป็นผู้ริเริ่มที่ก่อสร้างอาคารผู้ป่วยในหลังใหม่ขึ้นเนื่องจากอาคารเดิมที่มีอยู่ไม่เพียงพอต่อการบริการ โดยได้รับความร่วมมือจากสมาชิกสภาผู้แทนราษฎร นายประสาน ด่านกุล (สส.สมัยนั้น) ได้จัดสรรงบประมาณของจังหวัดนครราชสีมาให้โรงพยาบาลด่านขุนทด 1 ล้านบาท และนายสมบูรณ์ จิระมะกร (สส.สมัยนั้น) ได้จัดสรรงบประมาณมาอีก 4 แสนบาท รวมเป็นเงิน 1 ล้าน 4 แสนบาท ส่วนค่าก่อสร้างตึกผู้ป่วยในนั้นราคาประมาณ 7 ล้านบาท ส่วนที่เหลือจึงต้องหาเงินมาจากการบริจาคทั้งหมด ทั้งนี้เพราะกระทรวงฯไม่มีงบประมาณจัดสรรให้ และด้วยความร่วมมือของข้าราชการ พ่อค้าประชาชนและห้างร้านบริษัทต่างๆจึงทำให้การก่อสร้างสำเร็จลง

พ.ศ. 2559 ก่อสร้างอาคารผู้ป่วยนอก-อุบัติเหตุ เป็นอาคาร 4 ชั้น พื้นที่ใช้สอย 6,721 ตารางเมตร ในพื้นที่โรงพยาบาลด่านขุนทดแห่งใหม่

พ.ศ. 2564 ก่อสร้างอาคารผู้ป่วยใน (อาคาร 100 ปีชาตกาล) เป็นอาคาร 5 ชั้น พื้นที่ใช้สอย 4,797 ตารางเมตร ในพื้นที่โรงพยาบาลด่านขุนทดแห่งใหม่ เปิดให้บริการใน 2567

วันที่ 4 ตุลาคม พ.ศ. 2566 นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีเปิดโรงพยายาลด่านขุนทดแห่งใหม่ พร้อมเปลี่ยนชื่อจาก โรงพยาบาลด่านขุนทด เป็น โรงพยาบาลหลวงพ่อคูณ ปริสุทฺโธ เนื่องในโอกาสวันครบรอบ 100 ปีชาตกาล หลวงพ่อคูณ ปริสุทฺโธ เพื่อรำลึกถึงคุณูปการอันยิ่งใหญ่ ของหลวงพ่อคูณ ปริสุทฺโธ ที่มีต่อโรงพยาบาลและงานสาธารณสุข พร้อมรับมอบเงินบริจาคสมทบปรับปรุงอาคารและจัดซื้อครุภัณฑ์ทางการแพทย์สำหรับอาคารผู้ป่วยในที่ก่อสร้างใหม่ รวมเป็นเงินทั้งสิ้น 12,320,000 บาท 

วันนี้ 4 ตุลาคม พ.ศ. 2567 นายสมศักดิ์ เทพสุทิน รัฐมนตรีว่าการกระทรวงสาธารณสุข เป็นประธานในพิธีประดิษฐานรูปหล่อพระเทพวิทยาคม (หลวงพ่อคูณ ปริสุทฺโธ) เปิดอาคาร 100 ปี ชาตกาล และเปิดสวนสุขภาพ 101 ปีชาตกาล

วันที่ 4 ตุลาคม พ.ศ. 2568 พิธีวางศิลาฤกษ์ อาคารวินิจฉัยและบำบัดรักษาโรค 4 ชั้น และอาคารพักศพ “ นิรวาน” 

 การยกระดับโรงพยาบาลด่านขุนทด 
กระทรวงสาธารณสุขได้ยกระดับโรงพยาบาลด่านขุนทด ดังนี้
 พ.ศ. 2522 โรงพยาบาลขนาด 30 เตียง (อาคารเดิม )
 พ.ศ. 2533 โรงพยาบาลขนาด 60 เตียง (เพิ่มอาคาร 60 ปี ภูมิพล )
 พ.ศ. 2537  โรงพยาบาลขนาด 90 เตียง (เพิ่มอาคารสมเด็จพระเทพฯและอาคารสิริกิติ์)
 พ.ศ. 2567 โรงพยาบาลขนาด 120 เตียง (ย้ายไปยังพื้นที่โรงพยาบาลแห่งใหม่)

 พื้นที่ของโรงพยาบาล 
 พื้นที่เก่า (โรงพยาบาลด่านขุนทด)
อยู่ทางทิศเหนือของที่ว่าการอำเภอด่านขุนทด  มีเนื้อที่แบ่งเป็น  4  ส่วน 
 ส่วนแรก เนื้อที่  12  ไร่ เป็นอาคารสำนักงานทั้งหมด  
 ส่วนที่ 2 เป็นบริเวณบ้านพัก  อยู่ทางทิศตะวันตกเฉียงเหนือของโรงพยาบาลมีเนื้อที่  6  ไร่ 
 ส่วนที่ 3 นั้นอยู่หลังที่ว่าการอำเภอด่านขุนทดมีเนื้อที่  3 ไร่ (ส่วนนี้เป็นสถานที่สร้างบ้านพักเจ้าหน้าที่ อาคารโรงซักฟอกและโรงรถ)
 ส่วนที่ 4 อยู่ใกล้กับอ่างเก็บน้ำหนองกะจะมีเนื้อที่  2  ไร่ เป็นบริเวณสร้างน้ำประปาสำหรับโรงพยาบาลโดยมีโรงสูบน้ำ  กรองน้ำอยู่บริเวณนี้ทั้งหมด  
สรุปแล้วเนื้อที่ของโรงพยาบาลรวมทั้งหมด  25 ไร่

 พื้นที่ใหม่ (โรงพยาบาลหลวงพ่อคูณ ปริสุทฺโธ)
อยู่ทางทิศตะวันออกของตัวอำเภอด่านขุนทด มีพื้นที่ จำนวน 124 ไร่

 รายนามผู้อำนวยการ 
 ทำเนียบรายนามผู้อำนวยการโรงพาบาลด่านขุนทด รายนามผู้อำนวยการ วาระการดำรงตำแหน่ง หมายเหตุ 1. นพ.วีระศักดิ์ จงสู่วิวัฒน์ 2518-2520  2. นพ.บุญนำ ลิ้มมงคล 2520-2522  3.  นพ.สมบูรณ์ นันทานิช 2522-2531  4. นพ.พิทยาคม พงศ์เวทย์พาณิชย์ 2531-2538   5. นพ.ดนัย อดุลยศักดิ์ 2538-2541     6. นพ.วรัญญู สัตยวงศ์ทิพย์ 2541-2549  7. พญ.ต้องตา ชนยุทธ 2549-2566  8. นพ.ชวิศ  เมธาบุตร 1 มีนาคม 2566 ถึงปัจจุบัน 

 อาคารสถานที่ 
อาคารต่าง ๆ ในโรงพยาบาลด่านขุนทด
 พื้นที่เก่า (โรงพยาบาลด่านขุนทด)
 อาคารผู้ป่วยนอก
 อาคารประชารักษ์
 อาคาร 60 พรรษาภูมิพลมหาราช (เปิดบริการ พ.ศ. 2533)
 อาคาร 36 พรรษาสมเด็จพระเทพฯ (เปิดบริการ พ.ศ. 2534)
 อาคาร 60 พรรษามหาราชินี (เปิดบริการ พ.ศ. 2537)

 พื้นที่ใหม่ (โรงพยาบาลหลวงพ่อคูณ ปริสุทฺโธ)
 อาคารผู้ป่วยนอก-อุบัติเหตุ 4 ชั้น พื้นที่ใช้สอย 6,721 ตารางเมตร (ปีงบประมาณ 2559)
 อาคารผู้ป่วยใน 5 ชั้น จำนวน 114 เตียง พื้นที่ใช้สอย 4,797 ตารางเมตร (เปิดบริการใน พ.ศ. 2567)
 อาคารวินิจฉัยและบำบัดรักษา 4 ชั้น พื้นที่ใช้สอย 6,771 ตารางเมตร (อยู่ในแผน)
 โครงการอาคารพักศพ “นิรวาน”

 การบริการทางการแพทย์ 

 รพ.ด่านขุนทด (รพ.เก่า)
 คลินิกเวชศาสตร์ครอบครัว
 คลินิก สูติ-นรีเวช
 แผนกชันสูตร (LAB)
 ศูนย์การเรียนรู้ Learning Center
  คลินิกโรคไม่ติดต่อ (NCD)
  คลินิกสุขภาพจิต
  คลินิกโรคเบาหวาน
  คลินิกโรคหัวใจ
  คลินิกตา
  คลินิกโรคไต
  คลินิกโรคหลอดเลือดสมอง
  คลินิกโรคหอบหืด เด็ก/ผู้ใหญ่
  แผนกรังสีวินิจฉัย
 แผนกเภสัชกรรม
 แผนกเวชระเบียนและประกันสุขภาพฯ
  ศูนย์จัดเก็บรายได้

 รพ.หลวงพ่อคูณปริสุทโธ (รพ.ใหม่)
 คลินิกเวชปฎิบัติทั่วไป
 คลินิกเฉพาะทางศัลยกรรม(กระดูกและข้อ)
  แผนกเวชระเบียนและประกันสุขภาพฯ (รพ.ใหม่)
  คลินิกทันตกรรม
  แผนกชันสูตร (LAB) (รพ.ใหม่)
  คลินิกสุขภาพจิต
  คลินิกแพทย์แผนไทยและแพทย์ทางเลือก จันทร์-ศุกร์ 08.00-20.00 น.
  คลินิกกายภาพบำบัด จันทร์-ศุกร์ 08.00-20.00 น.
  แผนกเภสัชกรรม (รพ.ใหม่)
  แผนกอุบัติเหตฉุกเฉิน ER
  คลินิกผู้ป่วย(นอกเวลา)
  คลินิกกัญชาทางการแพทย์
  แผนกรังสีวินิจฉัย (รพ.ใหม่)

 โรงพยาบาลแม่ข่าย 
โรงพยาบาลด่านขุนทด เป็นโรงพยาบาลแม่ข่าย (M2) และรับการส่งต่อจากโรงพยาบาลลูกข่าย 1 แห่ง โรงพยาบาลส่งเสริมสุขภาพตำบล และคลินิกหมอครอบครัว ได้แก่
 โรงพยาบาลเทพารักษ์ (โรงพยาบาลชุมชนขนาดเล็ก (F3))
 โรงพยาบาลส่งเสริมสุขภาพตำบล 15 แห่ง
 คลินิกหมอครอบครัว (PCC) 5 แห่ง

อ้างอิง

หมวดหมู่:โรงพยาบาลในจังหวัดนครราชสีมา
หมวดหมู่:สิ่งก่อสร้างในอำเภอด่านขุนทด
หมวดหมู่:โรงพยาบาลส่วนภูมิภาคในประเทศไทย
หมวดหมู่:โรงพยาบาลที่ก่อตั้งในปี พ.ศ. 2522
หมวดหมู่:ก่อตั้งในประเทศไทยในปี พ.ศ. 2522